# Lisa 1

koostöölepingule nr 4-10/ 853

**Itella Estonia OÜ noore logistiku stipendiumi**

**STATUUT**

1. Käesolev statuut sätestab Itella Estonia OÜ ( edaspidi OÜ) stipendiumi ( edaspidi stipendium) väljakuulutamise ja määramise põhimõtted ning korralduse.
2. Stipendium on loodud aitamaks kaasa üliõpilaste õppimismotivatsioonile ja akadeemilise personali järelkasvule Tallinna Tehnikakõrgkoolis (edaspidi TTK).
3. Stipendium on ette nähtud ühele edukale TTK logistikainstituudi transport ja logistika õppekava üliõpilasele, kes vastavad alljärgnevatele tingimustele:
* üliõpilane on taotluse esitamise ajal immatrikuleeritud TTK-s, ei viibi akadeemilisel puhkusel ning õpib täiskoormusel;
* üliõpilasel puuduvad õppevõlgnevused, tema kaalutud keskmine hinne on vähemalt 4,0;
* õpingusoorituste maht taotluse esitamise päevaks on vähemalt 60 EAP;
* soov end edaspidi rakendada õpitud erialal;
* oma eriala entusiast, kelle eesmärgiks on areneda valdkonna tipptegijaks;
* aktiivne eluhoiak ja soov pühenduda õpitava valdkonna edasi arendamisele;
* valmisolek lepingu sõlmimiseks Itella Estonia OÜ-ga. Lepingus sätestatakse tingimus praktikate läbimiseks Itella Estonia OÜ-s ja võimalus lõputöö tegemiseks Itella Estonia OÜ poolt soovitatud teemal;
* valmisolek kõrgkooli lõpetamise järgselt Itella Estonia OÜ-s töösuhte sõlmimiseks vähemalt 12 kuuks. Mõlemal osapoolel on õigus taganeda sõlmitud lepingust.
* üliõpilane esitab stipendiumi saamiseks motiveeritud taotluse ( vt. p. 7), curriculum vitae, õpingutulemuste väljavõtte ja soovituskirja õppejõult, praktikajuhendajalt, varasemalt tööandjalt või (üliõpilas)organisatsiooni juhilt (kus on aktiivselt tegutsenud).
1. Stipendiumi allikaks on stipendiumi rahastaja (OÜ) poolt mittetulundusühingule Tallinna Tehnikakõrgkooli Arenduskeskus (edaspidi MTÜ) arveldusarvele koostöölepingu nr 4-10/853 alusel ülekantav summa.
2. Stipendiumi suurus stipendiaadile on 2500 (kaks tuhat viissada) eurot õppeaastas ning see makstakse ühele punktis 3 nimetatud üliõpilasele välja igakuiste maksetena suuruses 250 (kakssada viiskümmend) eurot kuus.
3. Stipendiumi taotlemine ja määramine toimub avaliku konkursi korras. Konkurss kuulutatakse välja TTK kodulehel ning teistes võimalikes TTK infokanalites.
4. Stipendiumi taotlemiseks esitavad kandidaadid väljakuulutatud tähtajaks TTK logistikainstituudi direktori nimele ja aadressil marju.viitmann@tktk.ee digitaalselt allkirjastatud motiveeritud taotluse, milles kandidaat kinnitab enda vastavust punktis 3 nimetatud tingimustele ning tõestab enda huvi ja valmisolekut teha koostööd OÜ-ga.
5. TTK logistikainstituut registreerib stipendiumi taotlemiseks esitatud avaldused, kontrollib nende vastavust käesoleva statuudi punktis 3 loetletud tingimustega ning esitab tingimustele vastavad motivatsioonikirjad ja ülejäänud dokumendid kolme tööpäeva jooksul pärast taotluse esitamise tähtaja möödumist OÜ-le.
6. OÜ teavitab TTK-d oma otsusest stipendiumi saaja osas hiljemalt 20 (kahekümne) kalendripäeva jooksul TTK-lt stipendiumi kandidaatide nimekirja ja dokumentide saamisest arvates. Positiivse otsuse kinnitab TTK rektor käskkirjaga.
7. Stipendiumi maksab punktis 9 nimetatud TTK rektori käskkirjas kinnitatud stipendiaadi pangakontole vastavalt punktis 5 nimetatud korrale välja TTK Arenduskeskus MTÜ.
8. Võimalike stipendiumi määramisega seotud küsimustega tegeleb TTK logistikainstituut, informeerides sellest teisi osapooli.

Allkirjastatud digitaalselt:

Meelike Paalberg Oliver Kallas Piret Lett

Itella Estonia OÜ Tallinna MTÜ Tallinna

 Tehnikakõrgkool Tehnikakõrgkooli

 Arenduskeskus